JohanHeinsen/ENO huggingface dataset:
Viborger Samler, 1846-08-13
J Spidsen for Toget gik Musikcorpset og den Deputation, bestaaende af Senatorerne Lorenzen og Eilers samt de deputerede Borgere Schweffel og Klotz som skulde tolke Dherrer Deputerede Kieler=Borgernes Høiagtelse og Taknemlighed; derpaa "Liedertafelen, med dens Faner, de deputerede Borgere af begge Collegier, og endelig en talrig Mængde Borgere, Studenter og andre Jndvaanere. Borgmester Dr. Balemann gjaldt det første Hoch." sit udførlige Svar udtalte han sig med stor Bestemthed, om det Passerede i den holsteenske Stænderforsamling. Derpaa gik Toget til Stadens anden Deputerede, Senator Karstens, og Stænderforsamlingens Præsident, Etatsraad Wiese. Professor Christiansen udtalte sig om Nødvendigheden af Enighed og fast Sammenholden af alle Klasser og Stænder; Advocat Bargum lagde fornemmelig Vægt paa det frie Ord, som Manden aldrig og under ingen Omstændigheder maatte lade sig berøve; Overretsadvocat Clausen endelig fremhævede fornemmelig, hvorledes vor nationale Udvikling kan fremmes og vor Selvstændighed sikkres ved de tydske Folkesympathier." Efterat det sidste Hoch var udbragt, adskilte Toget sig strax. Hele Høitideligheden har Præg af den alvorsfulde holdning, som Tidsomstændighederne kræve. Desværre maa man imidlertid beklage, at nogle Efternølere sloge Vinduerne ind i enkelte, ikke illuminerede Huse.
Viborger Samler, 1846-08-13
Vi erfare, hedder det i "Kiel. Corresp." af 8de, i dette Øieblik, at i Stedet for de af den holsteenske Stænderforsamling udtraadte valgte Deputerede ere deres Suppleanter indkaldte til Jtzehoe til den 15de August. De ere, om vi ikke tage feil, følgende: Forde adelige Godseiere: 1) Schwerdtfeger til Bürau; 2) Grev Brockdorff til Kletkamp; 3) Mannhardt til Hane rau, for de mindre Landeiendomsbesiddere: 4) Gaardeier Siemen i Wilstermarsch; 5) Gaardeier C. Scharmer til Horstreie; 6) Diggreve Thormahlen i Raa; 7) Sognefoged Meyer til Ortiendorf; 8) Sognefoged Bechmann i Niendorf, 9) Sognefoged Rosborg i Breitenbeckshorst; 10) Gaardmand Schnoor i Ehndorf, 11) Gaardmand Kühl i Raade; 12) Sognefoged Witt i Barkan; 13) Gaardmand Rossen i Gosdorf, for Stæderne: 14) Senator Eilers i Kiel; 15) Senator Bechmann i Rendsborg; 16) Etatsraad Riger i Jtzeboe; 17) Kleinwort i Wedel; 18) Kæmner Patent i Segeberg; 19) Agent Renck i Neumünster, og 20) Overretsadvocat Forchhammer i Kiel. Bliver der nu ogsaa i Stedet for de udtraadte af Kongen udnævnte Medlemmer, hvis Antal er 5, udnævnt andre, saa er det dog ikke muligt, selv om alle indkaldte Suppleanter møde, at den nuværende holsteenske Stænderforsamling kan blive lovgyldig; thi ifølge Frdn. 15de Mai 1834 § 62 maa til at tage gyldige Beslutninger, idetmindste tre Fjerdedele af samtlige Medlemmer, være tilstede i Forsamlingen. Den holsteenske Stænderforsamlings fulde Medlemsantal er nu, som bekjendt 48, tre Fjerdedele følgelig 36; men meer end 31, høist 32 Medlemmer vil Regjeringen i det allergunstigste Tilfælde ikke kunne faae samlet.
Viborger Samler, 1846-08-13
Kiel, den 10de August. Jgaar afholdtes i Harmonien det meget talrigt, iblandt Andre ogsaa af flere Deeltagere i den tydske Advocatforsamling i Hamborg, besøgte festlige Maaltid, til Ære for de i Kiel og i sammes nærmeste Omegn boende Medlemmer af Jtzeboe-Stænderforsamlingen. Overretsadvocat Friderici, som ældste Directeur for Harmonien, udbragte for de høitærede Æres gjæster et Hoch hvori Selskabet tordnende og gjentagne Gange istemte. Borgermester Balemann takkede, og gav Forklaringer om de af Stænderforsamlingen tagne Skridt for at vaage over Landets Ære m.m., og endte med et "Hoch!" for Hs. Maj. Kongen. - Alle de derefter følgende Toasts optoges under Jubelraab med stort bifald; de gjaldt: "Stænderne som Repræsentanter fordet tydske Sindelag", - "Stænderne, fordi de adskiltes, de Suppleanter, der ikke møde, – "Stænderforsamlingens Offentlighed etc. Ogsaa dette festlige Maaltid, bevidner de Deputerede, i hvor høi Grad de have opfyldt Landets Tillid til dem. - Almindelig beklagedes, at den høitfortjente Klosterprovst Grev Reventlow, hvem de Herrer, Prof. Droysen og Amtsskriver Rathlev i egen Person havde overbragt Jndbydelsen, blev ved Sundhedshensyn forhindret fra at deeltage i Festiviteten.
Viborger Samler, 1846-08-13
J den i Kiel afholdte Forsamling af Dhrr. Besiddere, og Administratorer af det kielske adelige Godsdistrict er til Svar paa Regjeringens Forslag om Ophævelse af Patrimonialjurisdictionen blevet fattet følgende Beslutning: De tilstedeværende Herrer erklærede sig efter stedfunden Forhandling sluttelig derhen, at en Svarskrivelse til den stedsevarende Deputation skulde gaae ud derpaa, at de fra deres Side ikke haardnakket vilde holde fast paa de dem hidindtil tilkommende Rettigheder med Hensyn til Jurisdictionen, dersom Regjeringen vilde træffe en Jndretning, der efter Votanternes Mening mere end den hidtilværende kunde bidrage til Fædrelandets Vel, men at de af det kgl. Cancellie gjorte Meddelelser forekom for almindelige til i oekonomisk eller i judiciel Henseende at underkastes en nærmere Bedømmelse eller Prøvelse, idet man kun med Beklagelse kunde see saa meget, at Regjeringen uden nærmere Angivelse af Grundene ikke gik ind paa det af Stænderne saa varmt anbefalede Jnstitut af Eedsvorneretten. Man maatte derfor andrage paa, at Regjeringen vilde forelægge et nærmere motiveret og udførligere Udkast om de tilsigtede Forandringer i Retsforfatningen.
Viborger Samler, 1846-08-13
Den opløste holst. Stænderforsamlings Andragende til den tydske Forbundsforsamling lyder, efter først at have anført alle de medfulgte Actstykker, saaledes: Af disse Actstykker fremgaaer, at vor Landsherre, Hs. Majestæt Kongen af Danmark, Hertug til Slesvig, Holsteen og Lauenborg, uagtet en fra Hertugdommet Holsteens Stænder indgiven Retsprotest imod den i den roeskilder Stænderforsamling i Aaret 1844 imod Hertugdommerne Slesvigs og Holsteens statsretlige Stilling gjorte Andragende, i det aabne Brev af 8de Juli 1846 har erklæret sin Hensigt at ville forene den selvstændige Forbundstat Holsteen med den danske Fælles stat; at den til Holsteens Rettighed hørende uadskillelige Forbindelse med Hertugdommet Slesvig er givet en Udtydning, der maa agtes lige med en fuldkommen Ophævelse af denne Forbindelse; at fremdeles i den kongelige Meddelelse til dette Aars Stænder=Forsamling, ved et Forbud imod alle Petitioner og Forestillinger ang. Hertugdømmerne Slesvigs og Holsteens statsretlige Stilling, den Stænderne, som Folkets lovmæssige Organ, ved Grundloven indrømmede frie Petitionsret er krænket, og at der, i vor Bestræbelse for paa lovlig Vei allerførst hos Landsherren at opnaae vore Besværingers Afhjælpelse, ved Væg ringen for at modtage vor Adresse, er nægtet os Gehør. Den holsteenske Stænderforsamling har derfor anseet det for sin Pligt imod den Forbundsstat, den repræsenterer, tillidsfuld at gjøre den høie Forbundsforsamling bekjendt med hvad der hidtil er passeret og Tingenes nærværende Stilling, eftersom Forbundsforsamlingen jo har overtaget den Forpligtelse paa derom skeet Anmeldelse fra Vedkommende, ukrænket at hævde enhver enkelt Forbundsstats saavel indre som ydre Rettigheder". (Rd. A.)
Viborger Samler, 1846-08-13
Den 25de Juli fandtes, ifølge Ribe Av. opdrevet paa Langligbjerge Strand (ved Hjerting) en lille Kasse, hvori laae Liget af et Barn, tilsyneladende neppe 1 Aar gammel. Liget er begravet paa Guldager Kirkegaard.
Viborger Samler, 1846-08-13
Det idag ankomne Anhang til roesk. Stændertidende indeholder Begyndelsen af Lovudkastet om almindelig Værnepligt, og denne vigtige Sag vil følgelig altsaa blive behandlet af Stænderne i indeværende Aar.
Viborger Samler, 1846-08-13
Kjøbenhavns Børs-Cours, den 11te August. Hamborg 2 M. - a vista 200. Bank-Disconto 4 pCt. Dito paa Banco=Vexler 4 1/2 pCt. Norske Speciessedler 197 3/4 a 198 1/2 Rbd. Sedl. 4 pCt. Kgl. Obligationer (uden Rente) 104 1/2 a 105 Rbd. S. Nationalbank=Actier 1777 1/2 Rbd. i r. S. (Sælgere).
Viborger Samler, 1846-08-13
Handels-Efterretninger. Londonerkornmarkedet, den 7de August. Paa Grund af det store Uveir sidst og et talrigt Besøg af Kjøbere fra de vestlige Egne fandt levende Detailafsætning Sted, og man betingede 1 a 2 sk. høiere Priser end sidste Mandag. - J Morges vare kun faa Prøver af ny engelsk Hvede paa Markedet; Priserne uforandrede. J fortoldet fremmed Hvede fandt kun ringe Omsætning Sted, og de høiere Priser kunde ikke erholdes mere. Byg og Erter uforandrede i Prisen. – Tilførslerne af fremmed Havre udgjorde i den sidste Uge 23,410 Qvtr. og Priserne for denne Artikel ere vegne 6 d. a 1 sk. pr. Qvtr. – Gjennemsnitspriserne for den sidste Uge, der endte den 1ste August. Hvede, 47 sk. 5 d. Byg, 26 sk. 11 d.; Havre, 23 sk. 5 d.; Rug, 28 sk. 2 d.; Erter, 35 sk. 11 d. Hvedetolden indtil den 13de August 7 sk.
Viborger Samler, 1846-08-13
Fallitter. Den 7de August er Silke= og Klædekræmmer Anton Wilhelm Henningsens Bo og den 10de er Silke og Klædehandler Hans Holms Bo i Kjøbenhavn taget under Skiftebehandling som fallit.
Viborger Samler, 1846-08-13
Reisende med Dampskibet "Chr. VIII." fra Kallundborg, til Aarhuus, den 9de August: Provst Basse m. Datter, Justitsraad Stadell, Godseier Larsen m. Datter, Mad. Jappe m. Søn, Kobberhandlerne Melskens og Reidt. Med Samme fra Aarhuus til Kallundborg, den 10de De.: Kbm. Fischer, Farver Voetmann, Pastor Vogtmann, Mad. Meyer, Enkemad. Sevel m. Datter. Til Thune: Fru Hald med Datter.
Viborger Samler, 1846-08-13
Med Dampskibet Jris" fra Aarhuus til Kjøbenhavn, den 10de August: Fru Professorinde Borck, Fru Frederiksen, Frøken Hansteen, Enkefrue Etatsraadinde Wedege m. Datter, Baron Cordt Adeler, Fru Amtmandinde Treschow m. Datter, Cancelliraad Post forvalter Tille m. Familie, Justitsraad Evers, Cand. phill. Mønsted m. Kone, Fru Baronesse de Güldencrone m. Barn, Etatsraad Holm, Cand. theol. Holm, Kammerj. Amtsforvalter Jessen, Pastor Hindberg og Søn, Enkefrue Bruun m. 3 Døttre, Overlærer Garde, Jfr. Fogh, Mad. Svendsen m. 2 Døttre, Cand. polyt. Bruun, Cand. theol. C. Hostrup, Jfr. Staun berg, Frøken Friis, Jfr. Elisa Lewitz, Disc. Chr. og H. Schierbeck, Aspirant Amsink, Jfr. Køncke, Mad. Myhren Hosekr. Haurowitz, Kbm. Bernth, Jfr. Rinkel, Cand. theol. Dahlerup, Disc. C. og H. Dahlerup, Cand. Bauditz, Student Matzen, Kbm. Levy, Jfr. Engerslow, Cand. Zahrtmann, Student C. Thomsen, Cand. juris Jespersen, Frøken Flock, Kibbmand Norgaard, Jfr. Gjøe, Mad. Gemelcke med 2 Børn, Cand. Blaun feldt, Fru Winther, Jfrne L. Møller og M. Kaalund, EnkefrueOgilvie m. Datter, Stud. art. Hoff Rosencrone, Disc. Rosen crone=Nannestad, Student Asmussen, Skræderm. Falslev, Cand. Ammentorp, Frøken Flor, Pr. Lieut. Jørgensen, kgl. Skuespiller Faaborg, Cand. theol. Sørensen og Bintzer, Jfr. Verdelius, Volonteur Nygaard, Disc. Bernth, Høiesteretsassessor Bruun, Stud. juris Bruun, Frøken Ployen, Pastor Tønning, Kbud. Nathan, Handelsreisende Philipsen, Aspirant Morville, Pastor Plume m. Søn, Handelsbet. Fløe, Cand. Ramsing, Student Linnemann, Hr. Joenstrup, Capellan Kampmann, Student Lange, Lieuten. Linnemann, Cand. theol. Paludan, Etatsraad Walsøe, Student With, Disc. Worm, Mad. Schultz, Sadelm. Steenberg, Kbm. Knudsen, Mad. Knudsen m. 2 Børn, JfrneC. og H. Fischer, Procurator Nyholm, Student Fibiger, Kbm. Schønfeldt, Handelscommis Simon, Jfr. N. Nygaard, Snedkermester Reck, Student J. F. Møller, Handelsbet. Steenberg, Cand. theol. Boesen, Justitsr. Seegers m. Familie, Politibet. Ørum, Exam. juris Bech m. Kone, Kbm. R. Larsen, Handelsbetjent Sørensen, Handskem. Thomsen, Grosserer Schmidt m. Familie, Mad. Nyssum, Jfr. Lillie, H. og A. Tøttrup, Disc. Juel og Frydensberg, Frøken Albeck, Jfr. L. Sorensen, Kunstdreier Søndershausen m. Familie. Jalt 185 Passagerer. Fra forrige Gang: Hofjægermester Grev Frys, Kammerh. Mylius, Fru Lillienskjold m. Datter, Fabr. Drewsen, Student Drewsen, Adjunct L. Thomsen, Rector Nissen, Silke= og Klædekræmmer Brønnum, Lieuten. v. Schulz, Adjunct Bohr, Capelmusicus, Noack, Kbm. Hald, Kbm. Wiegell og Jfr. Ramsing.
Viborger Samler, 1846-08-13
Med Dagvognen fra Viborg til Randers, den 12te August: Jfr. Bredsgaard, Skolelærer Porsgaard.
Viborger Samler, 1846-08-13
Copulerede i Viborg, den 8de August: Skomagermester Andreas Lyngbye og Pigen Karen Kirkebek.
Viborger Samler, 1846-08-13
AVERTISSEMENTS. Blidelig indslumrede den 7de D., efter flere Aars Brystsvaghed og 4 Ugers Sygeleie, min inderlig elskede Mand Skomagermester Chr. Emanuelsen Kjær, 66 Aar og nogle Maaneder, gl. Tvende Hustruer og en Søn modtager den Afsjælede i Lysets Boliger, hvortil hans Aand. desværre for mig og 7 efterlevende Børn, altfor tidlig opsvingede sig. Hans retskafne Vandel vil sikkert iblandt hans Medborgere leve i kjær Erindring, ligesom jeg og hans efterlevende Børn oftere ville hellige hans Minde en blid Taare. Viborg, den 10de August 1846. Mariane sal. Emanuelsen Kjær, J. Mogetrang.
Viborger Samler, 1846-08-13
Hos Gartner Møller faaes smukke Blomsterbouqvetter, fra 4 s. til 1 Mk. samt Jordbærplanter af de 3 bedste Sorter til 1 Mk. 8 s. pr. 100 Stkr.
Viborger Samler, 1846-08-13
Sengefjer. G. Bove. faaes hos Sylte- og Smørkrukker, erholdes som sædvanlig hos G. Boye.
Viborger Samler, 1846-08-13
En smuk og beqvem Leilighed, beliggende i Nærheden af Stænderhuset og i en reel Gade, er i forestaaende Stænder saison at faae tilleie for en Stænderdeputeret; man henvender sig til Bager Klitgaard.
Viborger Samler, 1846-08-13
Efter Reqvisition af vedkommende Dom- og Udlægshavere, blive efterfølgende, Kjøbmand Niels Nielsen tilhørende faste Eiendomme, nemlig: 1) Gaarden nyt Forsikkrings Nr. 219 paa Mellemstranden i Nibe med tilliggende Gaardsplads, Have og Toft. 2) 8 hele og 18 halve Sildebundsgarnsfiskestade-Rettigheder. i Liimfjorden, og 3) Huset nyt Forsikkrings Nr. 109 paa Nibe Byes Skomagergade med tilliggende Grund og Haveplads, stillede til 3de offentlige Auctioner, som afholdes: Tirsdagen den 8de September, førstkommende, hver Dags Formiddag.
Viborger Samler, 1846-08-13
Tirsdagen den 22de f. M. Kl. 10. og Tirsdagen den 6te October De 2de første Auctioner afholdes paa Raadstuen her i Byen og den 3die Auction i den ovennævnte Gaard Nr. 219. Conditioner for Salgene findes til Eftersyn hos Cancelliraad Prokurator Jensen i Aalborg. Hvilket herved bekjendtgjøres i Henhold til Plakat af 22de April 1817. Bye- og Herredsfogedcontoiret i Nibe, den 10de August Lynge.
Viborger Samler, 1846-08-15
4 Aarg. Kongelig allernaadigst privilegeret Nr. 127. StiftsTidende. Vivor Forsendes med Brevposten i Danmark og Hertugdommerne. Han Løverdagen den 15de August 1846. Denne Tidendes udenlandske Artikel redigeres af Adjunct Reitz, og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1846-08-15
Nyeste Postefterretninger. Storbritannien og Jrland. Den nye Sukkerbill finder ingen Modstand; den vil derfor om faa Dages Forløv træde i Kraft.
Viborger Samler, 1846-08-15
Veirliget vedbliver at være saa gunstigt, at alle Kornsorter næsten modnes til samme Tid, derfor ere saa mange Hænder i Bevægelse, at der er Mangel paa Høstfolk. Hvedebøsten falder godt ud, Qvaliteten er fortræffelig.
Viborger Samler, 1846-08-15
Om Kartoflerne indløbe Klager fra alle Egne af Landet. Byg og Havre lover nu en ret god Høst. - Disse gunstige Udsigter yttre deres velgjørende Jndflydelse i alle Jndustriegrene; men vigtigst er den, der yttrer sig paa Pengemarkedet.
Viborger Samler, 1846-08-15
Frankerig. Paris, den 7de Aug. Valgene ere endte; de Conservative have en Overvægt af 120 Stemmer. Oppositionens Nederlag synes for Øieblikket meget stort. Edgar Quinet, Cormenin og Lamoriciere ere faldne igjennem; derimod ere Faucher og G. Beaumont valgte til Medlemmer af de Deputeredes Kammer. Rhinpreussen. Om Tumulten i Köln. Köln, den 4de Aug. Allerede i tidligere Aar udartede i Anledning af Festen Martinskirmes" Ungdommens vilde Lystighed paa Alt Markt til Uroligheder og gav Politiet, nok at bestille. Dette var igaar - den 3die Aug. atter Tilfældet; Politiet skred ind og arresterede flere Rolighedsforstyrrere, en Politicommissair saaredes i Hovedet ved et Steenkast. En halv Time derefter – Kl. henved 10 – herskede den dybeste Rolighed paa fornævnte Torv. Flere Borgere, som Nysgierrighed havde drevet til dette Sted, omtalte det Forefaldne; men pludselig rykkede nu Gendarmer og en Lieutenant med en Afdeling Soldater frem paa Torvet, omringede de Jntet anende Tilstedeværende, og, efterat al Udvei var afskaaret dem begyndte Gendarmerne og Soldaterne uden nogensomhelst Foranledning og uden foregaaende Opfordring at hugge ind med Sabler og Kolber, og kaste dem næsten alle tilhobe til Jorden. Man tog ikke Hensyn til Alder eller til Kjøn. Nogle Fremmede, som netop kom med deres Bagage fra Dampskibet, havde samme Skjebne. De Bevæbnede marscherede nu videre frem, søndersloge underveis Døren til et Ølhuus, hvorhen flere Borgere havde taget deres Tilflugt, og da de vare ankomne til det Sted, (der Hof) der var Maalet for deres Marsch, fortsatte de deres Angreb imod rolige Borgere. En Retsskriver ved det kgl. Cassetionstribunal i Berlin blev kastet til Jorden med sin høifrugtsommelige Kone og traadt under Fødderne; flere agtværdige Borgere fik Hug med den flade og skarpe Sabel. En Lieutenant ansporede isærdeleshed Soldaterne imod Borgerne. - En Efterretning fra samme Stad af 5te Aug. melder, at en Borger blev død liggende paa Pladsen, at flere ere haardt saarede, og at Antallet af de Saarede endnu er ubestemt. Hovedskuepladsen for Tumulten vare: die Neugaffe, der Hof og Alt Markt, Soldaterne stormede under vilde Hurraskrig og med Bajonnetten ind i Husene, Dragonerne fulgte deres Exempel.
Viborger Samler, 1846-08-15
Aarsagen til Tumulten er følgende: J Anledning af Martinskirmest pleier en Deel af Stadens Gadeungdom at more sig med at skyde. Politiet forbyder Skydningen; man driller det. Militairet requireres, og dette bliver tirret. Soldaterne, ærgerlige over at forstyrres i deres gode Ro, fare glubske frem; Stene flyve denne Gang Tagsteene, saaledes paastaaes der), og nu følge Kolbeslag og Bajonnetstik. Man er forbittret paa Militairet og Politiet, fordi det har gjort for meget Væsen af kaade Drengestreger, og derved truet rolige Borgeres Eiendom og Liv, man vil paastaae, at det uden disse Præventivmidler ikke var kommet til saadanne Excesser, og at navnligen Militairets tidlige Jndskriden har fremkaldt Ulykken. Den frugtsommelige Kone kom fortidlig ned; Barnet var dødfødt, nogle Personer ere, i det de gik forbi, saarede.
Viborger Samler, 1846-08-15
Endelig meldes fra Köln under 8de Aug., at Roligheden er fuldkommen gjenoprettet. Kölns Borgere have fuldkommen retfærdiggjort den dem udviste ærefulde Tillid, saaledes som de paa deres Side have sat ubetinget Tillid til de høitagtede Kolske Civilauctoriteter og de uafhængige Rhinske Tribunaler. Man kan af tilforladelige Kilder uddrage den Slutning, at Resultatet af de afBorgerdeputationen og Politiet indledede Undersøgelser er aldeles overeensstemmende med de tidligere meddeelte Efterretninger, nemlig : en Flok Gadedrenge har skudt og gjort Allarm, samt kastet med Stene, da Politiet blandede sig i Sagen; Militairet overskred Magtens lovlige Grændser, Ægget herved og ligesom udæsket ved Militairets tidlige Jndblanden, samlede Pøbelen sig atter den næste Dag (d. 4de Aug.) paa Torvet og fortsatte, da Mørket brød frem, sit forrige Uvæsen. Hensynsløs skred Militairet ind, og forøgede Larmen isærdeleshed derved, at det uden Forskjel angreb Borgere af alle Klasser. Men den egentlige Feil ligger deri, at Militairet ikke concentrerede Tumulten paa Torvet, men lod Tropperne gjøre Diversioner i de tilstødende Gader. Pøbelen itu slog Laternerne, og kastede Stene paa Militairet; dette, formenende at Stenene udkastedes fra Husene, begyndte at storme disse, krænkede saaledes de rolige Borgeres Eiendom og truede Beboerne med Døden. Det er fremdeles godtgjort, at der ikke udstededes til Borgerne noget Opraab om at bortfjerne sig, og at man uden foregaaende Advarsel skred til de største Voldsomheder. Jsærdeleshed udhæves Lieutenant Merriges af det 25de Regiment, der, uden at være commanderet dertil, satte sig i Spidsen forde Tropper, der stormede Viinhuset i Neugasse og flere andre Huse, og endog ikke skaanede i sin Bersærkegang sine Bekiendte og Paarørende; fremdeles den tappre Oberst Wudtke af 4de Dragon-Regiment, som lod i Sidegaderne, hvor der slet ingen Tumult var foretage Angreb paa Forbigaaende og som gav med egen høie Haand Skrædersvenden Boldermann, der er opgiven af Lægerne, et dræbende Hug, efterat Dragonerne iforveien havde hugget ham ned, – og det bør bemærkes, at den ulykkelige Svend ikke havde sat sig til Modværge. Ved Vidner vil det vorde godtgjort, at man har opmuntret Soldaterne ved at uddeele Brændeviin iblandt dem, at flere Officierer have paa enhver Maade ophidset Soldaterne til at mishandle Borgerne, at en værgeløs Borger, som tryglede om Livet, er med Umenneskelighed nedsablet af Dragonerne, at Militairet har demoleret flere Huse under det Paaskud, at der derfra var kastet med Stene paa Soldaterne, og at Soldaterne selv krummede deres Bajonnetter paa Brostenene, maaskee for saaledes at kunne prale af deres Heltedaad.
Viborger Samler, 1846-08-15
Ogsaa i Bonn har en ikke ubetydelig Conflict fundet Sted imellem Studenterne paa den ene Side og Gendarmer og Militairet paa den anden Side.
Viborger Samler, 1846-08-15
Jndenlandske Efterretninger. Kjøbenhavn. Man har yttret Tvivl om, at Hs. Majestæt vilde besøge Holsteen; men vi have hørt bestemt forsikkre, at Allerhøistsamme, efter Bestemmelsen, fra Wyck gaaer til Pløen og bivaaner Leiren paa Lockstadter Hede. Den nye Værnepligts=Anordning skal, efter Sigende, være udarbeidet af en Commission, der har bestaaet af Obersterne v. Römeling, v. Hansen og v. Bruhn, samt Major v. Jrminger. Denne Sidste, Adjutant hos Hs. Maj. Kongen, skal være delegeret til at assistere den kongel. Commissarius ved Sagens Forhandling i Stænderne. (O. Th. Av.) Grev Moltke – fortæller Fædrelandet, – er gaaet som extraordinair Afsending til Berlin. Det er ikke usandsynligt, at han skal tale med Kongen af Preussen om de holsteenske Anliggender, ogsaa er Hs. preussiske Majestæt, som bekjendt, en nær Slægtning af Hs. kgl. H. Kronprindsessen, der nok ikke saa snart kan ventes tilbage til Danmark.
Viborger Samler, 1846-08-15
Den svenske Lysttour fra Klampenborg fandt Sted den 7de De, i det deligste Veir. Kl. 2 ankom de 200 Deeltagere paa det med Egeløvs Guirlander festligt smykkede Dampskib "Sultan til Helsingborg. Ved Jndseilingen i Havnen modtages man af et svensk Musikcorps, der spillede Kong Christian stod ved høien Mast, medens Mængden raabte Hurra og det danske Musikcorps spillede Kong Carl osv." Paa samme Tid kom Kong Oscar, der fulgte sin Gemalinde ombord til Touren til Helsingør; det danske Selskab bragte Kongeparret et Vivat". Derefter begav man sig til Ramløsa, hvor en Sexa var indrettet i Salen, hvortil man selv havde medtaget Spise= og Drikkevarer, og hvortil Prof. Thomander og Dr. Wieselgren vare indbudne. Nu udbragtes enthusiastiske Skaaler for den svenske og danske Kongefamilie, Skaaler for Qvinderne med Sang af P. L. Møller ov. Kl. 10 gik man fra Helsingborg, efter atter at have hilst paa den fra Helsingøer tilbagevendte svenske Dronning. Længe lød Afskedshurraerne efterat Dampskibet havde forladt Havnen. (Aftenbl.) Bondevennernes Selskab holdt den 7de De, sit første Møde. Formanden Capitain Tscherning meddeelte, at Selskabet talte over 4000 Medlemmer.
Viborger Samler, 1846-08-15
Ifølge Flyveposten, skal Silke= og Klædekræmmer Hans Holm Bankerot beløbe sig til c. 300,000 Rbd.